Gereja Kristian Warleigh, Dickoya

Gereja Kristian Warleigh adalah gereja Anglikan kolonial abad ke-18, yang dikendalikan oleh Gereja Ceylon. Gereja ini dianggap sebagai salah satu gereja Anglikan yang terkenal dan tertua di Sri Lanka. Gereja ini menjadi destinasi pelancongan. Gereja ini terletak di Wilayah Tengah Sri Lanka, di Dickoya, iaitu berhampiran dengan Daerah Nuwara Eliya di sepanjang jalan Hatton - Norwood melalui Bahagian Warleigh. Premis gereja ini dikelilingi oleh estet-estet teh dan Takungan Castlereagh.  

 Sejarah 
Gereja ini telah dibina oleh British iaitu pada tahun 1878 semasa era kolonial. 

Inspektor Jeneral Polis Ceylon British, Sir George William Robert Campbell yang datang ke Ceylon pada tahun 1866 dipercayai dikebumikan di gereja ini. 

 Seni bina 
Gereja ini dibina memgikut seni bina gereja kuno Inggeris. Bangunan gereja ini terdiri daripada batu-batu granit padat dan bahagian dalam gereja terdiri daripada perabot kayu termasuk tempat-tempat duduk, organ (alat muzik berupa piano) kuno, kerusi berlengan, mimbar kayu bersama-sama dengan kitab suci Bible yang berusia lebih 140 tahun. Sebuah kitab yang dicetak pada tahun 1860 telah dibentangkan kepada gereja pada bulan Julai 1879 oleh Pdt. Charles Hill, rektor Paroki Warboys, dan masih dipelihara di gereja. 

Tingkap gereja merupakan tingkap kaca berwarna abad ke-19, yang menggambarkan lukisan Jesus Christ, yang pada asalnya dibawa dari England. Struktur untuk pembaptisan yang diperbuat daripada porselin terdiri daripada reka bentuk bunga. Lantai-lantai gereja dibina dengan jubin bunga yang diimport dari England. 

Gereja ini juga mempunyai tanah perkuburan dengan batu nisan penanam teh kolonial Inggeris.

 Rujukan